มีอะไรกับแฟนเรา เราไม่เสร็จแต่แฟนเสร็จแล้วถุงยางแตกแถวๆส่วนหัวจากนั้นให้แฟนกินยาคุมฉุกเฉินภายใน2ชม.ซึ่งแฟนเป็นเมนมาไม่ปกติแบบปีละครั้งสองครั้งล่าสุดมาเมื่อวันที่5 ธ.ค.โดยกินยาคุมฉุกเฉินทีเดียว2เม็ดจะมีโอกาสท้องไหม
สวัสดีค่ะ หากฝ่ายชายยังไม่ถึงจุดสุดยอด และยังไม่มีการหลั่งน้ำอสุจิเกิดขึ้น โอกาสที่จะตั้งครรภ์ก็ไม่มีค่ะ แม้ถุงยางอนามัยจะแตกก็ตาม ดังนั้น จริงๆ แล้วจึงไม่ควรทานยาคุมฉุกเฉินเข้าไปโดยไม่จำเป็นค่ะแต่หากฝ่ายชายมีการหลั่งน้ำอสุจิเกิดขึ้น ก็จะมีโอกาสตั้งครรภ์ได้ ส่วนยาคุมฉุกเฉิน หากได้ทานภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95% ค่ะสำหรับการที่ประจำเดือนมาปีละ 1- 2 ครั้ง อาจเกิดจากสาเหตุ เช่น1. การผลิตฮอร์โมนของรังไข่ผิดปกติ เช่น กลุ่มอาการมีถุงน้ำจำนวนมากในรังไข่ (PCOS) โดยผู้ที่เป็นโรคนี้มักจะมีรูปร่างอ้วน ผิวมัน มีสิวเยอะ และมีขนดกมากกว่าผู้หญิงทั่วไป2. มีโรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้3. มีภาวะไทรอยด์ฮอร์โมนผิดปกติซึ่งแนะนำว่าควรไปพบแพทย์เพื่อหาสาเหตุของการที่ไม่ค่อยมีประจำเดือนมาค่ะ